Változás lesz a Magyar Telekomnál
A Magyar Telekom hamarosan kiszáll a lakossági villamosenergia kereskedelmi tevékenységéből. Ügyfeleik egyszerűsített eljárással átválthatnak a Démász szolgáltatására, amennyiben nem kívánnak más villamosenergia kereskedővel szerződést kötni. A Magyar Telekom és a Démász Zrt tehát együttműködési megállapodást kötött annak érdekében, hogy a villamosenergia üzletág fogyasztóinak biztosítsa az akadálymentes kereskedőváltási folyamatot. A Démász a fogyasztóknak a kereskedőváltás után az eddigi versenypiaci szolgáltatás helyett egyetemes villamosenergia szolgáltatás keretében biztosítja a villamosenergia szolgáltatást. A Magyar Telekom tevékenysége alapján a felek együttműködése csak a villamosenergia szolgáltatások lakossági piacát érinti, ahol a Démászon kívül két meghatározó szereplő van jelen.